OBAVIJEST STRANKAMA

Od travnja 2022. na Visokom upravnom sudu Republike Hrvatske u primjeni je elektronička komunikacija sa strankama. U dosadašnjem radu zabilježene su određene pogreške stranaka u radu u tom sustavu (osobito u nazivima upisnika koje vodi sud) pa ovim putem dajemo pojašnjenje.

Sukladno 193. Sudskoga poslovnika (Narodne novine, broj: 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21, 145/21 i 23/22) upravni sudovi vode ove upisnike:

Upisnik za ocjenu zakonitosti pojedinačne odluke javnopravnog tijela i ocjenu zakonitosti propuštanja donošenja pojedinačne odluke javnopravnog tijela Us I

Upisnik za razne upravne predmete UrI

Upisnik za izvršenje sudskih odluka Usi.

Prema članku 194. Sudskoga poslovnika Visoki upravni sud Republike Hrvatske vodi ove upisnike:

Upisnik za drugostupanjske predmete povodom žalbe Usž

Upisnik za ocjenu zakonitosti odluka javnopravnih tijela kada Visoki upravni sud Republike Hrvatske odlučuje u prvom stupnju Us II

Upisnik za ocjenu zakonitosti općih akata Usoz

Upisnik za izvršenje sudskih odluka UsIIi

Upisnik za razne upravne predmete UrII

Upisnik za predmete zahtjeva za isplatu primjerene naknade zbog povrede prava na suđenje u razumnom roku Uzp II.

Budući da su u elektroničkoj komunikaciji na prvostupanjskim upravnim sudovima najčešće u primjeni upisnik Us I, a na Visokom upravnom sudu Republike Hrvatske upisnici Us II i Usž, pojašnjavamo da je ispravan naziv upisnika:

Us I ( Us razmak rimsko 1)

Us II ( Us razmak rimsko 2)